ai4bharat/Pralekha huggingface dataset:
প্রধানমন্ত্রীরদপ্তর
জাতীয় ক্রীড়া প্রতিযোগিতার অংশগ্রহণকারীদের মধ্যে গরবার জনপ্রিয়তা বৃদ্ধি পাওয়ায় সন্তোষ প্রকাশ প্রধানমন্ত্রীর
নয়াদিল্লি, ০৪ অক্টোবর, ২০২২
প্রধানমন্ত্রী শ্রী নরেন্দ্র মোদী বলেছেন, “ক্রীড়া প্রতিযোগিতাগুলি ক্রীড়াবিদদের বৈচিত্র্যময় সংস্কৃতির সঙ্গে পরিচিত হওয়ার সুযোগ দেয়।
ভারতীয় ক্রীড়া কর্তৃপক্ষের এক ট্যুইটের জবাবে প্রধানমন্ত্রী তাঁর ট্যুইটে বলেন, “ক্রীড়া প্রতিযোগিতাগুলি আকর্ষণীয় কারণ, এখানে ক্রীড়াবিদরা বৈচিত্র্যময় সংস্কৃতির সঙ্গে পরিচিত হওয়ার সুযোগ পান। জাতীয় ক্রীড়া প্রতিযোগিতার অংশগ্রহণকারীদের মধ্যে গরবা জনপ্রিয় হয়েছে বলে আমি আনন্দিত”।
PG/PM/SB
(
প্রধানমন্ত্রীরদপ্তর
প্রধানমন্ত্রী মুম্বাইয়ে বিভিন্ন মেট্রো প্রকল্পের উদ্বোধন এবং শিলান্যাস করলেন
২০২৪ সালের মধ্যে মুম্বাইয়ে লোকাল ট্রেনের থেকে মেট্রোতে বেশি যাত্রী পরিবহন হবে : প্রধানমন্ত্রী
নয়াদিল্লি, ০৭ সেপ্টেম্বর, ২০১৯
প্রধানমন্ত্রীশ্রী নরেন্দ্র মোদী মুম্বাইয়ে বিভিন্ন মেট্রো প্রকল্পের উদ্বোধন এবং শিলান্যাস করেছেন। এরফলে মুম্বাইয়ের নাগরিকদের নিরাপদ, দ্রুত এবং উন্নত পরিবহন ব্যবস্হার জন্য যোগাযোগ সংক্রান্ত পরিকাঠামোর বিকাশ হবে।
মুম্বাইয়ের নাগরিকদের উদ্দীপনার প্রশংসা করে প্রধানমন্ত্রী বলেন, লোকমান্য তিলকের উদ্যোগে যে গণেশ উৎসবের সূচনা হয়েছিল, আজ তা দেশ এবং বিদেশে জনপ্রিয়তা অর্জন করেছে।
প্রধানমন্ত্রী ইসরোর বিজ্ঞানীদের প্রসঙ্গে বলেন, ‘নির্দিষ্ট লক্ষ্যে পৌঁছানোর জন্য তিন রকমের মানুষ আছেন। একদল ব্যার্থতার ভয়ে কাজই শুরু করেননা, আরেকদল চ্যালেঞ্জের সম্মুখীন হয়ে কাজ শুরু হওয়ার পরে পালিয়ে যান, অন্য আর একটি দল বড় বড় চ্যালেঞ্জ সত্ত্বেও চেষ্টা চালিয়ে যান। ইসরোর বিজ্ঞানীরা হলেন এই তৃতীয় শ্রেণীর মানুষ। অভিষ্ট লক্ষ্যে না পৌঁছানো পর্যন্ত তাঁরা কাজ বন্ধও করেননা, ক্লান্তও হননা। চন্দ্রযান-২ মিশনে যদিও আমরা চ্যালেঞ্জের সম্মুখীন হয়েছি, কিন্তু ইসরোর বিজ্ঞানীরা লক্ষ্যে পৌঁছানো না পর্যন্ত থামবেনও না। চন্দ্রবিজয় নিশ্চিতভাবে হবে। চাঁদের কক্ষপথে অর্বিটারকে সফলভাবে বসানো গেছে, যা একটি ঐতিহাসিক সাফল্য।’
প্রধানমন্ত্রী বলেন, মুম্বাইয়ের জন্য ২০ হাজার কোটি টাকার প্রকল্পের সূচনা করা হয়েছে। এরমধ্যে দেড় লক্ষ কোটি টাকা মুম্বাই মেট্রো প্রকল্পের জন্য ইতিমধ্যেই বিনিয়োগ করা হয়েছে। তিনি বলেন, নতুন নতুন মেট্রো লাইন, মেট্রো ভবন এবং মেট্রো স্টেশনে নানা সুযোগ-সুবিধা চালু করার মাধ্যমে মুম্বাইয়ের বাসিন্দাদের জীবনযাপন আরও সহজ হবে।
ভারত ৫ লক্ষ কোটি মার্কিন ডলারের সমতুল অর্থনীতিতে এগোচ্ছে। আমাদের শহরগুলিও ২১ শতকের উপযোগী হয়ে উঠতে হবে। প্রধানমন্ত্রী ভবিষ্যতের জন্য গুরুত্বপূর্ণ পরিকাঠামো এবং যোগাযোগ ব্যবস্হা, উৎপাদন ক্ষমতা, বিকাশশীল শহরগুলির ক্ষেত্রে প্রয়োজন বলে উল্লেখ করেন।
যোগাযোগ ব্যবস্হার উন্নয়নের জন্য সরকার সমন্বিত পরিবহন ব্যবস্হার লক্ষ্যে কাজ করে চলেছে। এইজন্য একটি ভিশন ডকুমেন্ট প্রকাশ করা হয়, যেখানে মুম্বাইয়ের লোকাল ট্রেন, বাস পরিষেবার মতো বিভিন্ন রকমের পরিবহন সবথেকে ভাল ব্যবহার নিয়ে পরিকল্পনা করা হয়েছে। মুম্বাই মেট্রোর জন্য একটি মাস্টার প্ল্যানও তৈরি করা হয়েছে।
প্রধানমন্ত্রী বলেন, মেট্রো প্রকল্পে ১০ হাজার ইঞ্জিনিয়ার এবং ৪০ হাজার দক্ষ ও অদক্ষ কর্মী প্রয়োজন হবে। তিনি বলেন, দিনকয়েক আগেও কয়েকটি মাত্র শহরে মেট্রো পরিষেবা ছিল। আর আজ ২৭টি শহরে এই পরিষেবার সূচনা করা হয়েছে। প্রধানমন্ত্রী বলেন, দ্রুত উন্নয়নের লক্ষ্যে ভারতের পরিকাঠামোর বিকাশ আরও ব্যাপকভাবে হওয়া প্রয়োজন।
তিনি বলেন, প্রথম ১০০ দিনে সরকার নানা ঐতিহাসিক সিদ্ধান্ত গ্রহণ করেছে। এরমধ্যে রয়েছে- জল জীবন মিশন, প্রধানমন্ত্রী কিষান সম্মান নিধি যোজনা, তিন তালাক বিল এবং শিশুদের নিরাপত্তা সংক্রান্ত আইন। প্রত্যেকের দায়িত্ব-কর্তব্যের বিষয়ে সচেতন করার প্রসঙ্গে প্রধানমন্ত্রী বলেন, ‘সুরাজ্য’ প্রতিটি ভারতীয়ের দায়িত্ব। তিনি প্রস্তাব দেন জলাশয়ের দূষণ রোধে গণেশ প্রতিমা নিরঞ্জনের সময় প্লাস্টিক এবং বর্জ্য পদার্থ যেন জলে না দেওয়া হয়। তিনি মিঠি নদী সহ অন্যান্য জলাশয়গুলিকে প্লাস্টিক মুক্ত করার আহ্বান জানান যা গোটা দেশের কাছে আদর্শ হিসেবে বিবেচিত হবে।
CG/CB/NS
(Visitor Counter : 79
ইস্পাতমন্ত্রক
উত্তর পশ্চিমাঞ্চলের ইস্পাত ব্যবহারকারীদের সম্মেলনে ইস্পাত মন্ত্রী বক্তব্য রেখেছেন
নয়াদিল্লী, ২০ ডিসেম্বর, ২০২১
কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং চন্ডীগড়ে রবিবার উত্তর পশ্চিমাঞ্চলে ইস্পাত ব্যবহারকারীদের জন্য আয়োজিত গ্রাহক সম্মেলনে বক্তব্য রেখেছেন। স্টিল অথরিটি অফ ইন্ডিয়া লিমিটেড বা সেইল এই সম্মেলনের আয়োজন করে। শ্রী সিং জানান জাতীয় ইস্পাত নীতি অনুযায়ী দেশে ইস্পাতের ব্যবহার বৃদ্ধির বিষয়টি বিবেচনা করে বছরে ৩০ কোটি টন ইস্পাত উৎপাদনের লক্ষ্যমাত্রা ধার্য করা হয়েছে। দেশে পরিকাঠামো, শিল্প, রপ্তানী ইত্যাদি বিভিন্ন ক্ষেত্রে কেন্দ্রীয় সরকার সহায়তা করছে। এই সহায়তার অঙ্গ হিসেবে ইস্পাতের উৎপাদন বৃদ্ধি জরুরি হয়ে পরেছে। আত্মনির্ভর ভারত অভিযানকে সফল করে তুলতে দেশে ইস্পাতের উৎপাদন বৃদ্ধি করা হচ্ছে।
সেইল আয়োজিত এই অনুষ্ঠানে যেসব শিল্পে ইস্পাতের প্রয়োজন হয় সেইসব শিল্পের সঙ্গে যুক্ত ৭৫টি সংস্থা বৈঠকে অংশগ্রহণ করে । অনুষ্ঠানে বিভিন্ন শিল্পের প্রতিনিধিরা কাঁচামালের যোগান নিশ্চিত করার ওপর তাঁদের বক্তব্য পেশ করেন। বৈঠকে এলপিজি, প্লেট এবং অতিক্ষুদ্র, ক্ষুদ্র ও মাঝারি শিল্পোদ্যোগের জন্য ইস্পাতের চাহিদার বিষয়টি নিয়ে মতবিনিময় হয়েছে। অনুষ্ঠানে ইস্পাত মন্ত্রকের অতিরিক্ত সচিব শ্রীমতী রসিকা চৌবে এবং সেইলের চেয়ারপার্সন শ্রীমতী সোমা মন্ডল উপস্থিত ছিলেন।
CG/CB/NS
(Visitor Counter : 85
প্রধানমন্ত্রীরদপ্তর
বোড়োফা উপেন্দ্রনাথ ব্রহ্মের জন্মবার্ষিকীতে স্মৃতিচারণ প্রধানমন্ত্রীর
নয়াদিল্লি, ৩১ মার্চ, ২০২৩
“জনকল্যাণে নিবেদিত ছিল বোড়োফা উপেন্দ্রনাথ ব্রহ্মের সমগ্র জীবন। তাঁকে আমি স্মরণ করি তাঁর এই জন্মবার্ষিকীতে। তাঁর স্বপ্ন ও কর্মসাধনাকে বাস্তবায়িত করতে এবং বোড়ো জনসাধারণের ক্ষমতায়নের লক্ষ্যে কেন্দ্রীয় সরকার এবং আসাম সরকার নানাভাবে প্রচেষ্টা চালিয়ে যাচ্ছে। বোড়ো জনসাধারণ হলেন এক কথায় চমৎকার। তাঁদের ক্ষমতায়নের লক্ষ্যেই আমাদের এই কর্মপ্রচেষ্টা।”
বোড়োফা উপেন্দ্রনাথ ব্রহ্মের জন্মবার্ষিকী উপলক্ষে আসামের মুখ্যমন্ত্রী শ্রী হিমন্ত বিশ্বশর্মার এক ট্যুইট বার্তার উত্তরে প্রধানমন্ত্রী তাঁর এই বার্তাটি তুলে ধরেছেন।
PG/SKD/DM/
(
স্বাস্থ্যওপরিবারকল্যাণমন্ত্রক
স্বাস্থ্য ও শিক্ষা সেস থেকে স্বাস্থ্যের জন্য তামাদিযোগ্য নয় এমন একক তহবিল – প্রধানমন্ত্রী স্বাস্থ্য সুরক্ষা নিধি গঠনে কেন্দ্রীয় মন্ত্রিসভার অনুমোদন
নয়াদিল্লি, ১০ মার্চ, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০০৭-এর অর্থ আইনের ১৩৬-বি ধারায় স্বাস্থ্য ও শিক্ষা সেস থেকে স্বাস্থ্যের জন্য তামাদিযোগ্য নয় এ ধরণের একক তহবিল – প্রধানমন্ত্রী স্বাস্থ্য সুরক্ষা নিধি  গঠনের প্রস্তাবে অনুমোদন দেওয়া হয়েছে।
পিএমএসএসএন-এর বৈশিষ্ট্য
 জনসাধারণের অ্যাকাউন্টে স্বাস্থ্যের জন্য তামাদিযোগ্য নয় এমন তহবিল
 স্বাস্থ্য ও শিক্ষা সেস থেকে স্বাস্থ্যের জন্য বরাদ্দকৃত অংশের অর্থ পিএমএসএসএন-এ পাঠানো হবে
 স্বাস্থ্য ও পরিবারকল্যাণ মন্ত্রকের ফ্ল্যাগশিপ প্রকল্পগুলির জন্য পিএমএসএসএন-এর অর্থ ব্যয় হবে
আয়ুষ্মান ভারত – প্রধানমন্ত্রী জন আরোগ্য যোজনা
আয়ুষ্মান ভারত স্বাস্থ্যকেন্দ্র
জাতীয় স্বাস্থ্য মিশন
প্রধানমন্ত্রী স্বাস্থ্য সুরক্ষা যোজনা
জরুরি ভিত্তিতে স্বাস্থ্যের প্রয়োজনে আপৎকালীন ও দুর্যোগপূর্ণ পরিস্থিতিতে প্রয়োজনীয় প্রস্তুতি
এসডিজি-র জন্য ভবিষ্যতের কোনও পরিকল্পনা বা যোজনায় এই অর্থ ব্যয় হবে। এছাড়াও ২০১৭ সালের জাতীয় স্বাস্থ্য নীতি বাস্তবায়নেও তহবিলের অর্থ ব্যবহার করা যাবে।
 স্বাস্থ্য ও পরিবারকল্যাণ মন্ত্রককে পিএমএসএসএন-এর যাবতীয় দায়িত্ব দেওয়া হবে
 কেন্দ্রীয় স্বাস্থ্য ও পরিবারকল্যাণ মন্ত্রকের কোনও প্রকল্পের জন্য বরাদ্দকৃত অর্থ যদি ওই অর্থবর্ষে ব্যয় করা না হয়, তাহলে সেই অর্থ পরবর্তী বছরের জন্য রাখা থাকবে
সুবিধা
নির্দিষ্ট সম্পদের সহজলভ্যতার কারণে সর্বজনীন ও ব্যয়সাশ্রয়ী স্বাস্থ্য পরিষেবার জন্য এই তহবিলের সুবিধা পাওয়া যাবে। এই অর্থ একটি অর্থবর্ষে খরচ না করলে তা তামাদি হবে না।
প্রেক্ষাপট
উন্নয়নের জন্য স্বাস্থ্য একটি গুরুত্বপূর্ণ বিষয়। অর্থনৈতিক দৃষ্টিকোণ থেকে সুস্বাস্থ্য, উৎপাদনের হার বাড়ায় এবং অকাল মৃত্যু, দীর্ঘদিন ধরে অসুস্থ থাকা ও নির্দিষ্ট সময়ের আগে অবসর নেওয়ার মতো সমস্যাগুলির সমাধান সুস্বাস্থ্যের মাধ্যমে করা যায়। স্বাস্থ্য ও পুষ্টি যে কোনও সাফল্যে প্রভাব বিস্তার করে এবং তার ফলে নাগরিকদের উৎপাদনশীলতা ও আয় বৃদ্ধি পায়। স্বাস্থ্যের জন্য সরকারের ব্যয় করা অর্থে যথেষ্ট সুবিধা হয়। এক বছরের আয়ু বৃদ্ধি হলে দেশের মাথাপিছু মোট অভ্যন্তরীণ উৎপাদন ৪ শতাংশ বৃদ্ধি পায়। স্বাস্থ্যক্ষেত্রে বিনিয়োগের ফলে প্রধানত মহিলা সহ বহু মানুষের কর্মসংস্থানের সৃষ্টি হয়। ২০১৮ সালের বাজেট ভাষণে অর্থমন্ত্রী আয়ুষ্মান ভারত প্রকল্পের কথা ঘোষণা করার সময় পুরনো ৩ শতাংশ হারে স্বাস্থ্য সেসের থেকে যে অর্থ নেওয়া হত তার পরিবর্তে এখন ৪ শতাংশ হারে স্বাস্থ্য ও শিক্ষা সেস থেকে অর্থ নেওয়া হবে। এর ফলে আয়ুষ্মান ভারত প্রকল্পের সুবিধা হবে।
প্রতিরক্ষামন্ত্রক
সেনাবাহিনীর আধুনিকীকরণ
নয়াদিল্লি, ১৬ সেপ্টেম্বর, ২০২০
ডিফেন্স সার্ভিসেস এস্টিমেটস্ কর্মসূচির আওতায় সেনাবাহিনীর আধুনিকীকরণের জন্য ২০১৫-১৬’তে ৬২ হাজার ২৩৫ কোটি ৫৪ লক্ষ টাকা, ২০১৮-১৯ এ ৭৫ হাজার ৮৯২ কোটি ৮৫ লক্ষ টাকা, ২০১৯-২০’তে ৯১ হাজার ১২৮ কোটি ৭৪ লক্ষ টাকা এবং ২০২০-২১ এর ৩১শে জুলাই পর্যন্ত ৩১ হাজার ৭৪৭ কোটি ৬ লক্ষ টাকা খরচ করা হয়েছে। ২০০১ সালের মে মাসে প্রতিরক্ষা শিল্প ক্ষেত্রে ভারতীয় বেসরকারি ক্ষেত্রের জন্য ১০০ শতাংশ পর্যন্ত বিনিয়োগের অনুমতি দেওয়া হয়। এর আগে, এই ক্ষেত্রটি কেবল সরকারি বিনিয়োগের জন্যই সংরক্ষিত ছিল। সে সময়ে প্রতিরক্ষা খাতে ২৬ শতাংশ পর্যন্ত প্রত্যক্ষ বিদেশি বিনিয়োগের অনুমতি দেওয়া হয়েছিল। পরবর্তী সময়ে শিল্প প্রসার ও অভ্যন্তরীণ বাণিজ্য দপ্তর ২০১৬’র এক প্রেস বিজ্ঞপ্তিতে প্রতিরক্ষা ক্ষেত্রে সরকারি ৪৯ শতাংশ পর্যন্ত প্রত্যক্ষ বিদেশি বিনিয়োগের অনুমতি দেয়। অবশ্য, ৪৯ শতাংশের বেশি বিনিয়োগের ক্ষেত্রে সরকারি নিয়মনীতি অনুযায়ী লগ্নির অনুমতি রয়েছে। প্রতিরক্ষা ক্ষেত্রের আধুনিকীকরণ এবং নতুন প্রযুক্তি প্রয়োগের লক্ষ্যেই এই সিদ্ধান্ত নেওয়া হয়েছিল।
২০১৭-১৮ থেকে ২০১৯-২০ পর্যন্ত এবং চলতি অর্থবর্ষের জুলাই মাস পর্যন্ত দেশী ও বিদেশি বিক্রেতা সংস্থার সঙ্গে ১৮৩টি মূলধন সংগ্রহ চুক্তি স্বাক্ষরিত হয়েছে। প্রতিরক্ষা ক্ষেত্রে ‘মেক ইন ইন্ডিয়া’ কর্মসূচির প্রসারে সরকার একাধিক উদ্যোগ নিয়েছে। এই উদ্যোগগুলির ফলে একদিকে যেমন প্রত্যক্ষ বিদেশি বিনিয়োগের পরিমাণ বেড়েছে, অন্যদিকে তেমনই দেশীয় অতিক্ষুদ্র, ছোট ও মাঝারি সংস্থাগুলির অংশগ্রহণের সুযোগও বৃদ্ধি পেয়েছে। এদিকে আত্মনির্ভর ভারত মিশনের আওতায় প্রতিরক্ষা মন্ত্রক ১০১টি প্রতিরক্ষা সরঞ্জামের তালিকা তৈরি করেছে। যেগুলি আমদানির ক্ষেত্রে নির্দিষ্ট সময়সীমা বেঁধে দেওয়া হয়েছে। এই সিদ্ধান্তের ফলে দেশীয় প্রতিরক্ষা শিল্প ক্ষেত্রগুলি লাভবান হবে বলেও মনে করা হচ্ছে।
লোকসভায় আজ এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক।
(CG/BD/SB
বিদ্যুৎমন্ত্রক
পাওয়ারগ্রিডের দেশজুড়ে কোভিড টিকাকরণের উদ্যোগ অব্যহত
নতুন দিল্লি, ১২ই জুন, ২০২১
কেন্দ্রীয় বিদ্যুৎ মন্ত্রকের মহারত্ন রাষ্ট্রায়ত্ত সংস্থা পাওয়ারগ্রিড কর্পোরেশন অফ ইন্ডিয়া লিমিটেড – ‘পাওয়ারগ্রিড’ সংস্থাটি তার কর্মী এবং কর্মীদের পরিবারের সদস্যদের কোভিড মহামারীর সময়ে সহায়তার জন্য বিভিন্ন উদ্যোগ নিয়েছে। এর মধ্যে সব থেকে গুরুত্বপূর্ণ ও সময়োচিত উদ্যোগ হল পাওয়ারগ্রিডের বিভিন্ন দপ্তরে টিকাকরণ কর্মসূচীর ব্যবস্থা করা।
(কেন্দ্রের “দাওয়াই ভি কড়াই ভি” – উদ্যোগের সঙ্গে সাযুজ্য রেখে সংস্থার ১ নম্বর পশ্চিমাঞ্চল শাখার উদ্যোগে নাগপুরে একটি টিকাকরণ শিবিরের আয়োজন করা হয়েছিল। নাগপুর পুরনিগমের সহায়তায় এই শিবিরে সংস্থার সমস্ত কর্মী, তাদের উপর নির্ভরশীল পরিবারের সদস্য এবং চুক্তিভিত্তিক কর্মীদের মধ্যে যাদের বয়স ৪৫এর বেশি, তাদের টিকা দেওয়া হয়েছে। নাগপুরে ওকহার্ট হাসপাতালে, মুম্বাইয়ের হীরানন্দনী হাসপাতাল এবং লিয়াজোঁ অফিসে ১০ই জুন টিকাকরণ শিবিরের আয়োজন করা হয়।
আমিন গাঁওতে ২২০ কিলোভোল্ট জিআইএস সাবস্টেশনে ১১ই জুন এনইআরপিএসআইপি –র উদ্যোগে আর একটি টিকাকরণ শিবিরের আয়োজন করা হয়েছিল। এছাড়াও ঘি –তে এক্সেল কেয়ার হাসপাতালে সংস্থার কর্মী, তাদের পরিবারের সদস্য এবং চুক্তি ভিত্তিক কর্মীদের জন্যও একটি টিকাকরণ শিবিরের ব্যবস্থা করা হয়।
পাওয়ারগ্রিডের ২ নম্বর পূর্বাঞ্চলীয় কেন্দ্রের সদর দপ্তর কলকাতায় কর্মী, অবসরপ্রাপ্ত কর্মী এবং তাদের পরিবারের সদস্যদের জন্য একটি কোভিড টিকাকরণ শিবিরের ব্যবস্থা করা হয়। রাজারহাট ও সুভাষগ্রামে সাবস্টেশন, কল্যাণীতে নির্মীয়মান দপ্তর, ইআরএল, ইআরপিসি, সিইএ এবং সিএজি –র কর্মীদেরও এই শিবিরে টিকাকরণ করা হয়। মৃত কর্মীদের পরিবারের সদস্যরাও এই শিবিরের মাধ্যমে টিকাকরণের সুবিধা পেয়েছেন। কলকাতার এই শিবির থেকে যে ৩১১ জনের টিকাকরণ হয়েছে, তাদের মধ্যে প্রথম টিকা পান একজন মৃত কর্মীর স্ত্রী। এর মাধ্যমে পাওয়ারগ্রিড, মৃত কর্মীদের প্রতি শ্রদ্ধা নিবেদন করলো এবং তাদের পরিবারের সদস্যদের পাশে থাকার বার্তা দিয়েছে।
১ নম্বর উত্তরাঞ্চলের কর্মীদের জন্য ফরিদাবাদে, ১ নম্বর দক্ষিণাঞ্চলের কর্মীদের জন্য গোটি ও ছিলাকালুরিপেটায় টিকাকরণ শিবিরের আয়োজন করা হয়। ভিয়াডি সাবস্টেশনে ৫ই জুন টিকাকরণের তৃতীয় পর্যায়ে মোট১৮০ জনকে টিকা দেওয়া হয়েছে। এছাড়াও রাউরকেল্লা সাবস্টেশনের কর্মীদের স্থানীয় পুরসভার সঙ্গে সহযোগিতায় টিকাকরণের ব্যবস্থা করা হয়। এখানে ১০০ জন টিকা পেয়েছেন। রাউরকেল্লা সাবস্টেশন পানপোষ হাসপাতালে সাবস্টেশনের পার্শ্ববর্তী গ্রামগুলির বাসিন্দাদের জন্য র্যাপিড অ্যান্টিজেন টেস্টের ব্যবস্থা করেছিল। এছাড়া কানিহা এইচভিবিসি স্টেশনে কানিহা এবং রেঙ্গালি সাবস্টেশনের কর্মী ও সহযোগী কর্মীদের জন্য যে টিকাকরণ শিবিরের ব্যবস্থা করা হয়েছিল, সেখানে ৯৮ জন টিকা পেয়েছেন।
CG/CB/SFS
পেট্রোলিয়ামওপ্রাকৃতিকগ্যাসমন্ত্রক
ইথানল সরবরাহের জন্য ইথানল প্ল্যান্টের বিষয়ে দীর্ঘমেয়াদী চুক্তি স্বাক্ষরের প্রথম ইচ্ছপত্রে ব্যাপক সাড়া মিলেছে
নয়াদিল্লি, ১৮ সেপ্টেম্বর, ২০২১
ইথানল সরবরাহের জন্য ইথানল প্ল্যান্টের বিষয়ে দীর্ঘমেয়াদী চুক্তি স্বাক্ষরের প্রথম ইচ্ছপত্রে ব্যাপক সাড়া মিলেছে। মোট ১৯৭টি দরপত্র জমা পড়েছে। বিপিসিএল তেল বিপণন সংস্থাগুলির পক্ষে এই ইচ্ছাপত্র প্রকাশ করে। পেট্রোলিয়াম ও প্রাকৃতিক গ্যাস মন্ত্রকের পরামর্শক্রমে পুরো প্রক্রিয়াটি পরিচালিত হয়েছে। ১৭ সেপ্টেম্বর দরপত্রগুলি দেখা হয়। বর্তমানে মূল্যায়ন প্রক্রিয়া চলছে।
কেন্দ্রীয় পেট্রোলিয়াম ও প্রাকৃতিক গ্যাস এবং আবাসন ও নগরোন্নয়ন মন্ত্রী শ্রী হরদীপ সিং পুরী অংশগ্রহণকারী সকলকে ধন্যবাদ জানিয়েছেন। যেসব রাজ্যে ইথানল উৎপাদনে ঘাটতি রয়েছে, সেখানে ইথানল প্ল্যান্ট বসাতে তিনি প্রয়োজনীয় ব্যবস্থা গ্রহণের পরামর্শ দেন। এর ফলে, আগামী দিনে জ্বালানী তেলের ২০ শতাংশ ইথানল মিশ্রণের পরিকল্পনা বাস্তবায়িত হবে। গত বছর ১৭৩ কোটি লিটার ইথানল সংগ্রহ করা হয়েছিল। ২০১৯ – ২০ ইথানল সরবরাহ বর্ষে ৫ শতাংশ ইথানল মেশানো হয়েছে। ২০২০-২১ ইথানল সরবরাহ বর্ষে এই পরিমাণ ধার্য হয়েছে ৩২৫ কোটি লিটার। ইতিমধ্যেই ২৪৩ কোটি লিটার ইথানল সংগ্রহ করা হয়েছে। সরকার বিভিন্ন কাঁচামাল থেকে উৎপাদিত ইথানল আলাদা-আলাদা দামে সংগ্রহ করে। আখ থেকে উৎপাদিত ইথানল, লিটার পিছু ৬২ টাকা ৬৫ পয়সা দরে সংগ্রহ করা হয়। বি মোলাসাস থেকে লিটার প্রতি ৫৭ টাকা ৬১ পয়সা এবং সি মোলাসাস থেকে লিটার প্রতি ৪৫ টাকা ৬৯ পয়সা হারে ইথানল সংগ্রহ করা হয়। নষ্ট হওয়া খাদ্যশস্য থেকে উৎপাদিত ইথানল ৫১ টাকা ৫৫ পয়সা দরে সংগ্রহ করা হয়। ভারতীয় খাদ্য নিগমের বাড়তি চাল থেকে উৎপাদিত ইথানল ৫৬ টাকা ৮৭ পয়সা হারে সংগ্রহ করা হয়। জিএসটি এবং পরিবহণের জন্য অতিরিক্ত অর্থ দিতে হয়। ইথানল উৎপাদনে উৎসাহ দেওয়ার লক্ষ্যে বিভিন্ন উদ্যোগ নেওয়া হয়েছে। এর মধ্যে উল্লেখযোগ্য হল – ঋণের জন্য সুদের হার কমানো, ইচ্ছেপত্রের সহজ শর্তাবলী ব্যাঙ্ক গ্যারান্টি বাবদ স্বল্প অর্থ, নির্দিষ্ট রাজ্যের মধ্যে ইথানল সংগ্রহের ক্ষেত্রে অগ্রাধিকার দেওয়া ইত্যাদি।
CG/CB/SB
(Visitor Counter : 168
প্রধানমন্ত্রীরদপ্তর
শ্রী গুরু নানক দেব জির জীবনের ওপর লিখিত বই প্রকাশ করেছেন প্রধানমন্ত্রী
নয়াদিল্লী, ২৫ নভেম্বর, ২০২০
শ্রী গুরু নানক দেব জির জীবন ও আদর্শের ওপর রচিত একটি বই প্রধানমন্ত্রী শ্রী নরেন্দ্র মোদী আজ প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘শ্রী গুরু নানক দেব জির জীবন ও আদর্শের ওপর রচিত একটি বই প্রকাশ করলাম। চন্ডীগড়ের কিরপাল সিং জি এই বইটি লিখেছেন।’
আদিবাসীবিষয়কমন্ত্রক
তথ্যপ্রযুক্তিনির্ভর বৃত্তি কর্মসূচির জন্য আদিবাসী বিষয়ক মন্ত্রক স্কচ স্বর্ণ পুরস্কার পেল
নয়া দিল্লী, ৩১ জুলাই, ২০২০
আদিবাসী বিষয়ক মন্ত্রক বৃত্তি বিভাগের "তথ্যপ্রযুক্তিনির্ভর বৃত্তি কর্মসূচি"র জন্য স্কচ স্বর্ণ পুরস্কার পেল। ৬৬তম স্কচ ২০২০ প্রতিযোগিতার বিষয় ছিল "ডিজিটাল প্রশাসনের মাধ্যমে কোভিড মোকাবিলায় ভারত"।আদিবাসী বিষয়ক মন্ত্রক ডিজিটাল ইন্ডিয়া অ্যান্ড ই গভর্নেন্স ২০২০তে অংশ নেয় এবং পুরস্কার ঘোষিত হয় গতকাল ৩০ জুলাই ২০২০। ডিজিটাল ইন্ডিয়ার স্বপ্ন পূরণ করতে এবং স্বচ্ছতার পাশাপাশি সহজে পরিষেবা দিতে ভারত সরকারের অবিচল অঙ্গীকারের লক্ষ্য এই প্রকল্প একটি পদক্ষেপ। ডিজিটাল ইন্ডিয়ার বৃহৎ দর্শনের অঙ্গ হতে এবং ই-প্রশাসনের কাঙ্ক্ষিত লক্ষ্য ছুঁতে আদিবাসী বিষয়ক মন্ত্রক ডিবিটি মিশনের অধীনে ডবিটি পোর্টালের ৫টি বৃত্তি কর্মসূচিকে মিলিয়ে দিয়েছে। কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা এবং প্রতিমন্ত্রী শ্রীমতী রেণুকা সিং সরেতো ১২জুন ২০১৯এ এই উদ্যোগের সূচনা করেন।
২০১৯-২০২০তে ৫টি বৃত্তি কর্মসূচিতে প্রায় ২৫০০ কোটি টাকা ডিবিটির মাধ্যমে সরাসরি ৩১টি রাজ্য ও কেন্দ্রশাসিত অঞ্চলের প্রায় ৩০ লক্ষ ছাত্রছাত্রীর ব্যাঙ্ক অ্যাকাউন্টে পৌঁছে যায়। এই পোর্টাল রাজ্যগুলিকে তথ্য আদানপ্রদান করতে সাহায্য করে ওয়েব সারভিসের মাধ্যমে।রাজ্যগুলি প্রয়োজনীয় মতামত, কাজের হিসেব আপলোড করতে পারে।এতে আমূল বদল ঘটেছে হিসাব নিরীক্ষার ব্যাপারে। এতে সময় সাশ্রয় হচ্ছে এবং ভর্তি হওয়ার বছরেই বৃত্তিদান সম্ভব হচ্ছে।আদিবাসী বিষয়ক মন্ত্রক সেন্টার ফর ডেটা অ্যানালিটিকসএর মাধ্যমে রাজ্যভিত্তিক প্রতিবেদন তৈরি করে তথ্যভিত্তিক পরিকল্পনা করতে পারছে।মন্ত্রকের পিএইচডি করার জন্য ফেলোশিপ কর্মসূচিতে ৩৩১টি বিশ্ববিদ্যালয়কেই পোর্টলের সংগে যুক্ত করা হয়েছে ফলে অনলাইনেই আবেদন যাচাই করা সম্ভব হচ্ছে।পোর্টালকে ডিজি লকারের সংগে যুক্ত করা হয়েছে ফলে সরাসরি তথ্য পাওয়া যাচ্ছে, সময় বাঁচছে।
ডিজি লকারে নেই এমন ডিজিটাল তথ্য পোর্টালে আপলোড করা যায়।প্রতিটি পোর্টালেই অভিযোগ নিষ্পত্তি এবং মতামত জানানোর ব্যবস্থা আছে। সংশ্লিষ্ট সকল পক্ষ,বিশ্ববিদ্যালয়,তথ্য আপলোড করতে পারে ফলে অভিযোগের নিষ্পত্তি হয় দ্রুত ও স্বচ্ছভাবে। কেপিএমজি তার নীতি আয়োগের কাছে বিধিবদ্ধতার কারণে কেন্দ্রের সামাজিক কর্মসূচির জাতীয় স্তরে মূল্যায়ন করেছে এবং স্বীকার করেছে আদিবাসী বিষয়ক মন্ত্রকের ডিবিটি পোর্টাল অনেক বেশি স্বচ্ছতা, দায়বদ্ধতা এবং তপসিলি উপজাতিদের পরিষেবাদানের ক্ষেত্রে আমূল পরিবর্তন ঘটিয়েছে।সারা ভারতে শীর্ষস্থানীয় ২৪৬টি প্রতিষ্ঠানে পাঠরত ৭০০০ ছাত্রছাত্রী এবং ৩০০র বেশি বিশ্ববিদ্যালয়ে পিএইচডি করছে এমন ৪০০০ ছাত্রছাত্রীর সংগে সং্যোগ গড়তে আদিবাসী বিষয়ক মন্ত্রক অভিনব ট্যালেন্ট পুলের ভাবনা ভেবেছে যাতে কেন্দ্র ও রাজ্যের বিভিন্ন গবেষণা প্রকল্পগুলির সংগে তপসিলি উপজাতি শিক্ষার্থীর ক্ষমতায়ন হয়।
আদিবাসী যুবকদের প্রত্যাশা জেনে তাদের আকাঙ্ক্ষিত স্বপ্নপূরণে সাহায্য করে উদ্যোগপতি,গবেষক হিসেবে গড়ে তুলতে IIPA এই প্রকল্পটি রূপায়ণ করছে। পুরস্কার নিয়ে মন্ত্রকের যুগ্ম সচিব ডঃ নওল জিতকাপুর বলেন ডিবিটি এক নিঃশব্দ বিপ্লব যা দেশের প্রশাসন ব্যবস্থাকে বদলে দিয়েছে এবং এত বড় মাপের প্রকল্প সম্ভব হচ্ছে আমাদের প্রধানমন্ত্রীর দর্শনের জন্য এবং ডিবিটি মিশন,নীতি আয়োগের নিয়মিত পথপ্রদর্শনের জন্য কেন্দ্রীয় মন্ত্রী, সচিবের সহায়তা এবং গোটা আদিবাসী বিষয়ক মন্ত্রকের দল যারা লকডাউনের সময় কঠিন পরিশ্রম করেছে যাতে আদিবাসীরা ঠিক সময়ে তাদের প্রাপ্য পায় তা নিশ্চিত করতে।
(CG/AP
প্রধানমন্ত্রীরদপ্তর
প্রধানমন্ত্রী ভারতের চিকিৎসকদের দক্ষতা এবং উদ্ভাবনী ক্ষমতার প্রশংসা করেছেন
নয়াদিল্লি, ১৫ মার্চ, ২০২৩
প্রধানমন্ত্রী শ্রী নরেন্দ্র মোদী ভারতীয় চিকিৎসকদের দক্ষতা এবং উদ্ভাবনী ক্ষমতার প্রশংসা করেছেন। চিকিৎসকরা ৯০ সেকেন্ডের মধ্যে আঙুরের আকারের ভ্রূণের হৃদযন্ত্রে সাফল্যের সঙ্গে শল্যচিকিৎসা করার পর প্রধানমন্ত্রী এই প্রশংসা করেছেন।
কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্যর একটি ভাগ করে নিয়ে প্রধানমন্ত্রী ট্যুইট করে বলেছেন :
“ভারতীয় চিকিৎসকদের দক্ষতা এবং উদ্ভাবনী ক্ষমতার জন্য গর্বিত।”
PG/AP/DM/
(
বিজ্ঞানওপ্রযুক্তিমন্ত্রক
বিদ্যুৎবাহী তারের জন্য সম্পূর্ণ দেশীয় প্রযুক্তিতে তৈরি আপৎকালীন বিদ্যুৎ পুনরুদ্ধার ব্যবস্থা উদ্ভাবন করেছে চেন্নাইয়ের সিএসআইআর – এসইআরসি প্রতিষ্ঠান
নতুন দিল্লি, ১৪ নভেম্বর, ২০২০
বিজ্ঞান ও শিল্প গবেষণা পর্ষদের  চেন্নাই ভিত্তিক স্ট্রাকচারাল ইঞ্জিনিয়ারিং রিসার্চ সেন্টার  সম্পূর্ণ দেশীয় প্রযুক্তিতে আপৎকালীন পরিস্থিতিতে বিদ্যুৎবাহী তারে বিদ্যুৎ সরবরাহ সম্পূর্ণরূপে বন্ধ করে দেওয়ার একটি ব্যবস্থা উদ্ভাবন করেছে। ইতিমধ্যেই সিএসআইআর – এসইআরসি প্রতিষ্ঠান আপৎকালীন পরিস্থিতিতে বিদ্যুৎ সরবরাহ সম্পূর্ণ বন্ধ করে দেওয়ার এই প্রযুক্তিটির লাইসেন্স সংগ্রহের জন্য আমেদাবাদের মেসার্স অ্যাডভাইট ইনফ্রাটেক সংস্থার সঙ্গে চুক্তি স্বাক্ষর করেছে।
বর্তমানে আপৎকালীন পরিস্থিতিতে বিদ্যুৎবাহী তারে বিদ্যুৎ সরবরাহ বন্ধ করে দেওয়ার যাবতীয় প্রযুক্তি আমদানী করতে হয়। এমনকি এধরণের প্রযুক্তি উদ্ভাবক সংস্থাও সারা বিশ্বে খুব অল্প। এছাড়াও এধরণের প্রযুক্তি সংগ্রহ তুলনামূলকভাবে ব্যয় সাপেক্ষ। ভারতে উদ্ভাবিত এই প্রযুক্তিটি আমদানী চাহিদা কমাবে এবং আমদানীকৃত প্রযুক্তির খরচ ৪০ শতাংশ পর্যন্ত হ্রাস পাবে। বিদ্যুৎ পরিবাহী তারে আপৎকালীন পরিস্থিতিতে বিদ্যুৎ সরবরাহ সম্পূর্ণরূপে বন্ধ করে দেওয়ার এই প্রযুক্তিটির ভারত সহ সার্ক ও আফ্রিকার দেশগুলিতে বিশেষ চাহিদা রয়েছে। তাই সম্পূর্ণ দেশীয় প্রযুক্তিতে উদ্ভাবিত এই ব্যবস্থাটি আত্মনির্ভর ভারত গঠন এবং মেক-ইন-ইন্ডিয়া কর্মসূচীর আরো প্রসারে একটি বড় উদ্যোগ।
বিদ্যুৎ পরিবাহী তারে আপৎকালীন পরিস্থিতিতে সরবরাহ সম্পূর্ণরূপে বন্ধ করে দেওয়ার এই পদ্ধতি  একটি হালকা ওজন বিশিষ্ট মডিউলার সিস্টেম যা ঘূর্ণীঝড়, ভূমিকম্প বা মনুষ্যসৃষ্ট আপৎকালীন পরিস্থিতিতে বিদ্যুৎ পরিবাহী টাওয়ারগুলি ক্ষতিগ্রস্থ বা ধ্বংস হলে সেখানে স্বয়ংক্রিয়ভাবে বিদ্যুৎ সরবরাহ বন্ধ হয়ে যাবে। এমনকি এই ইআরএস ব্যবস্থার মাধ্যমে ২ -৩ দিনের মধ্যেই দুর্যোগ পীড়িত এলাকায় পুনরায় বিদ্যুৎ পৌঁছে দেওয়া সম্ভব হবে। অবশ্য স্থায়ীভাবে বিদ্যুৎ সরবরাহে কয়েক সপ্তাহ সময় লাগার প্রেক্ষিতেই ইআরএস ব্যবস্থা অত্যন্ত কার্যকর হয়ে উঠতে পারে। উল্লেখ করা যেতে পারে বিদ্যুৎ পরিবাহী তারে সরবরাহে বিঘ্ন ঘটলে তা মানুষের জীবনে ব্যাপক প্রভাব পড়ে এবং বিদ্যুৎ সংস্থাগুলির ব্যাপক আর্থিক ক্ষতি হয়। বিদ্যুৎ পরিবহণের সঙ্গে যেহেতু ক্ষয়ক্ষতি বা অপচয়ের বিষয়টি সরাসরি যুক্ত তাই জরুরী ভিত্তিতে বিদ্যুৎ সরবরাহ ব্যবস্থা পুনরায় চালু করা অত্যন্ত গুরুত্বপূর্ণ। এই ইএসআর পদ্ধতি এমনভাবে উদ্ভাবন করা হয়েছে, যার সাহায্যে ৩৩ থেকে ৮০০ কিলোভোল্ট পর্যন্ত বিদ্যুৎ পরিবাহী তারে আপৎকালীন পরিস্থিতিতে বিদ্যুৎ সরবরাহ বন্ধ এবং অল্প সময়ের মধ্যে তা পুনরায় চালু করার ক্ষেত্রে অত্যন্ত উপযোগী। এমনকি এই ব্যবস্থা বিপর্যয় প্রতিরোধী সমাজ গড়ে তুলতেও অত্যন্ত কার্যকর ভূমিকা নিতে পারে।
চুক্তিপত্রে স্বাক্ষর করেন সিএসআইআর – এর চেন্নাই ভিত্তিক এসইআরসি প্রতিষ্ঠানের অধিকর্তা অধ্যাপক সন্তোষ কাপুরিয়া এবং নতুন দিল্লির সেন্ট্রাল ইলেক্টিসিটি অথোরিটির মুখ্যবাস্তুকার শ্রী এস কে রায় মহাপাত্র।
আমেদাবাদের মেসার্স অ্যাডভাইট ইনফ্রাটেক সংস্থার সঙ্গে ইআরএস প্রযুক্তির সম্পর্কিত লাইসেন্সের জন্য চুক্তিপত্র স্বাক্ষর অনুষ্ঠানে সিএসআইআর – এর অধীন চেন্নাইয়ের এসইআরসি প্রতিষ্ঠানের অধিকর্তা অধ্যাপক সন্তোষ কাপুরিয়া এবং নতুন দিল্লির সেন্ট্রাল ইলেক্টিসিটি অথোরিটির মুখ্যবাস্তুকার শ্রী এস কে রায় মহাপাত্র প্রমুখ উপস্থিত ছিলেন।
স্বরাষ্ট্র মন্ত্রক
২০২৩-এর স্বাধীনতা দিবস উপলক্ষে ৯৫৪ জনকে পুলিশ পদক প্রদান করা হয়েছে
নতুন দিল্লি, ১৪ আগস্ট, ২০২৩
২০২৩-এর স্বাধীনতা দিবস উপলক্ষে ৯৫৪ জনকে পুলিশ পদক দেওয়া হয়েছে। সাহসিকতার জন্য রাষ্ট্রপতি পুলিশ পদক পেয়েছেন সিআরপিএফ-এ কর্মরত এক পুলিশ আধিকারিক। সাহসিকতার জন্য পুলিশ পদক দেওয়া হয়েছে ২২৯ জনকে। বিশেষ সেবার কারণে রাষ্ট্রপতি পুলিশ পদক পেয়েছেন ৮২ জন। প্রশংসনীয় কাজের জন্য পুলিশ পদক পেয়েছেন ৬৪২ জন।
সাহসিকতার জন্য যে ২২৩ জনকে পদক দেওয়া হয়েছে তাঁদের মধ্যে ১২৫ জন চরম বামপন্থী অধ্যুষিত অঞ্চলে কর্মরত। পশ্চিমবঙ্গের ৫ জন এবং আসামের ৮ জনও এই পুরস্কার পেয়েছেন। বিশেষ সেবার কারণে রাষ্ট্রপতি পুলিশ পদক পাওয়া ৮২ জনের মধ্যে পশ্চিমবঙ্গ ও আসাম পুলিশের একজন আধিকারিক রয়েছেন। পশ্চিমবঙ্গের ২০ জন, ত্রিপুরার ৬ জন এবং আসামের ১৩ জন পুলিশ আধিকারিক প্রশংসনীয় কাজের জন্য পুলিশ পদক পেয়েছেন।
যাঁরা প্রাণ ও সম্পত্তি রক্ষার জন্য সাহসিকতার পরিচয় দেন তাঁদের রাষ্ট্রপতি পুলিশ পদক এবং পুলিশ পদক দেওয়া হয়। এঁরা অপরাধদমন এবং অপরাধীদের গ্রেফতারের ক্ষেত্রে গুরুত্বপূর্ণ ভূমিকা পালন করে থাকেন। পদকপ্রাপকদের তালিকা দেখার জন্য নীচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2023/aug/doc2023814237401.pdf
https://static.pib.gov.in/WriteReadData/specificdocs/documents/2023/aug/doc2023814237501.pdf
বিশেষ সেবার কারণেও রাষ্ট্রপতি পুলিশ পদক দেওয়া হয়। রাষ্ট্রপতি পুলিশ পদকপ্রাপকদের নামের তালিকা দেখার জন্য নীচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2023/aug/doc2023814237601.pdf
এছাড়াও কর্তব্যে অবিচল থেকে যাঁরা গুরুত্বপূর্ণ ভূমিকা পালন করেন তাঁদের প্রশংসনীয় কাজের জন্য পুলিশ পদক দেওয়া হয়। পদক প্রাপকদের তালিকা দেখার জন্য নীচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2023/aug/doc2023814237701.pdf
এবিষয়ে বিস্তারিত জানার জন্য নীচের লিঙ্কে ক্লিক করুন –
https://awards.gov.in/
https://www.mha.gov.in/en
AC/CB/SKD
(
বিজ্ঞানওপ্রযুক্তিমন্ত্রক
বঙ্গোপসাগর, দক্ষিণ চীন সাগর ও দক্ষিণ ভারতীয় মহাসাগরে উঁচু ঢেউয়ের জন্য উপকূলবর্তী অঞ্চলে বসবাসরত সম্প্রদায়গুলির কাছে তা ঝুঁকির কারণ হয়ে দাঁড়িয়েছে
নতুন দিল্লি, ৪ঠা ফেব্রুয়ারী , ২০২২
ভারতীয় বিজ্ঞানীরা সম্প্রতি একটি গবেষণায় দেখেছেন, বঙ্গোপসাগর, দক্ষিণ চীন সাগর ও দক্ষিম ভারতীয় মহাসাগরে সৃষ্ট উঁচু ঢেউ ভবিষ্যতে ঐ অঞ্চলের উপকূলগুলিতে বসবাসরত মানুষের জীবনে সঙ্কট সৃষ্টি করতে পারে। জলবায়ু পরিবর্তনের কারণে উপকূলবর্তী অঞ্চলের মানুষেরা প্লাবন ও জলোচ্ছ্বাসের জন্য বিরাট এক সঙ্কটের সম্মুখীন হতে শুরু করেছেন। সংশ্লিষ্ট অঞ্চলের পরিকাঠামো, জলোচ্ছ্বাস ও প্লাবনের ফলে নতুন এক সঙ্কটের সম্মুখীন হয়েছে। জলোচ্ছ্বাসের জন্য ফসল নষ্ট হচ্ছে। সমুদ্রের জল সংশ্লিষ্ট অঞ্চলের ঢুকে পড়ার ফলে ভূগর্ভস্থ জলে নুনের ভাগ বেড়ে যায়। এর ফলে ওই অঞ্চলের স্বাভাবিক জনজীবন ব্যহত হচ্ছে। খড়গপুর আইআইটির অতীরা কৃষ্ণণ ও প্রসাদ কুমার ভাস্করণ এবং নতুন দিল্লির ন্যাশনাল ইনস্টিটিউট অফ টেকনোলজির একদল গবেষক যৌথ উদ্যোগে এই সমস্যার সমাধানের পন্থা বের করতে উদ্যোগী হয়েছেন। বিজ্ঞানীরা এখন উত্তর ভারত মহাসাগর অঞ্চলে এধরণের বড় ঢেউ নিয়ে আরো পরীক্ষা নিরীক্ষা চালাচ্ছেন। এই অঞ্চলে জলবায়ু পরিবর্তনের ফলে যে সমস্যা হচ্ছে, সেগুলি সম্পর্কে বিশদে এই গবেষণায় তুলে ধরা হয়েছে।
CG/CB/SFS
(Visitor Counter : 93
প্রধানমন্ত্রীরদপ্তর
মিলাদ-উন-নবী উপলক্ষে দেশবাসীকে শুভেচ্ছা ও অভিনন্দন জানালেন প্রধানমন্ত্রী
নয়াদিল্লি, ২৮ সেপ্টেম্বর, ২০২৩
আজ মিলাদ-উন নবী। এই উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। দয়া ও সৌভ্রাতৃত্বের শক্তি আমাদের সমাজকে আরও এগিয়ে নিয়ে যাক, এই প্রার্থনাও জানিয়েছেন তিনি।
সমাজমাধ্যমে এক বার্তায় শ্রী মোদী বলেছেন ;
“মিলাদ-উন-নবী উপলক্ষে সকলকে অভিনন্দন জানাই। আমাদের সমাজ জীবনে সৌভ্রাতৃত্ব ও দয়ার মানসিকতা গভীরভাবে প্রোথিত হোক, এই প্রার্থনা জানাই। প্রত্যেকেই সুস্থ থাকুন, সুখী থাকুন, এই শুভেচ্ছা রইল। ঈদ মুবারক!”
(PG/SKD/DM